 Habeen habeenada ka mid ah ayaa waxaan soo fariistay meel Makhaayad ah oo Shaaha laga cabo, laguna sheekeysto, maadaama bulshadeena ay hadda isku xaalad ku wada noolyihiin: waxaa iska sahal ah in aqoonyahan, siyaasi hore, sarkaal darajo sare lahaa, iyo dhalinyaro aan aqoon u laheyn dadkaas ay meel qura isugu yimaadaan, la yaabna malaha in dhalinyaradu ay dadkaas ayan garaneyn ay sheekooyin badan uga sheekeeyaan, kuwaasoo marmarna lagu qabsado marar kalena laga aamuso inta indhaha laga eego. 